السلام عليكم..
حبيت افتح موضوع نتناقش بيه عن برامج الحمايه .. خل نكتب كل واحد شنو برنامج الحمايه الي ديستعمله حاليا و سابقا و شنو الايجابيات و السلبيات الي هو شافهه بكل برنامج حمايه استعمله( يعني مو الي سامعهه , نريد كلمن يحجي عن تجربته للبرنامج)..حتى كل شخص يستفاد من تجارب غيره بهالمجال..
راح ابدي , و ننتظر ردود باقي الاعضاء..
حاليا دا استخدم Avira Anti-virus Personal
الي هو الاصدار المجاني من برامج حمايه افيرا .. صارلي استخدمه تقريبا سنه و نص و على حاسبتين منصبه..الايجابيات
: مجاني , ابديت اوتوماتيكي مستمر من موقع الشركة , خفيف جدا على الحاسبه , يلكف الفايروسات الي بالفلاش بكل سهوله و يمسحهه مثل فايروس الاوتورن , و اخير نقطه و اهم شي هو انه خلال فتره استعمالي للافيرا ما انضربت حاسبتي بفايروس.السلبيات
: ماشفت بيه اي شي سلبي ابدا..بس اكو شغله مرات تضوجني بيه, انه يشوف فايلات ال Keygen و ال patch كفايروس و يطلعلي تنبيه انه اكو فايلات خطره و طبعا يذكر اسم الفايل...اني من اشوفهه ذني فايلات كيجن او باج او اي شي متاكد انه مابيه فايروس اكله ignore حتى لايمسح الفايل..
هذا رابط تحميل البرنامج من موقع الشركه ( النسخه المجانيه ) لمن يحب ان يجربه : حجم البرنامج ( تقريبا 30 ميكا )
http://download.cnet.com/Avira-AntiVir-Personal-Free-Antivirus/3000-2239_4-10322935.html?part=dl-10322935&subj=dl&tag=button&cdlPid=11012914
اما لبرامج الحمايه الاخرى الي استعملتهه في اوقات سابقه :Zone Alarm
: استعملته قبل 4 سنوات تقريبا و كانت حمايته حلوه كلش ..بس المشكله الي واجهتني بيه و خلتني ابطل استعمله انه مجنت اكدر اربط نتوورك بين حاسبتين و اسوي شيرنك بين الحاسبتين..لذلك بطلت استعمله و حولت بعدها على الكاسبر سكاي..Kaspersky
: استعملته تقريبا سنه كامله او اكثر ..
الايجابيات
: لم اجد فيه شي مميز بصراحه..السلبيات
: غير مجاني , عدم توفر المفاتيح بسهوله و كل فتره تصير بلاك لستد , يثقل الحاسبه هواااايه , في الفتره الي استعملته بيها انضربت حاسبتي بفايروس من الانترنت ( اذا تتذكرون جان اكو فايروس يخلي ستيتس بالمسنجر مالتك و يدز مسجات للسته كلهه و اللنكات كلهه مال فايروس - هو هذا عبر على الكاسبر و بوكتهه فرمتت من وراه)..Eset NOD 32
: استعملته لفتره قليله جدا ما تجاوزت ال3 اشهر ... ايضا غير مجاني و يثقل الحاسبه لكن اقل من الكاسبر..تركت استعماله عندما عرفت اكو برنامج اسمه افيرا و مجاني الي دا استعمله الى حد الان..
ان شاء الله يكون الموضوع مفيد..
ننتظر ردودكم..
تحياتي.